Diari Oficial de la Generalitat Valenciana


Sumari del DOGV 5633, del 06-11-2007 (2007/13683)

Notificació de la Resolució de 21 de setembre de 2007, de la secretària autonòmica de Turisme i directora de l'Agència Valenciana del Turisme, per la qual es dóna de baixa en el Registre General d'Empreses, Establiments i Professions Turístiques de la Comunitat Valenciana l'Agència de Viatges Margesmar, SL, amb nom comercial Viaja y Vive.
----------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   5633

Data del DOGV
:   06-11-2007

Secció del DOGV
:   V. ANUNCIS - C) ALTRES ASSUMPTES

Número del document
:   2007/13429


Data del document
:   21-09-2007

Organisme emissor
:   Conselleria de Turisme

Tipus de document
:   Edicte

Descriptors 

:   * Agència Valenciana del Turisme

Notificació de la Resolució de 21 de setembre de 2007, de la secretària autonòmica de Turisme i directora de l'Agència Valenciana del Turisme, per la qual es dóna de baixa en el Registre General d'Empreses, Establiments i Professions Turístiques de la Comunitat Valenciana l'Agència de Viatges Margesmar, SL, amb nom comercial Viaja y Vive. [2007/13227]  
Per no haver sigut possible notificar de forma personal i directa a l'interessada l'escrit de baixa en el Registre General d'Empreses, Establiments i Professions Turístiques de la Comunitat Valenciana a l'Agència de Viatges Margesmar, SL, amb nom comercial Viaja y Vive, és procedent la seua publicació en el Diari Oficial de la Comunitat Valenciana, a l'efecte del que disposa l'article 59.4 de la Llei 30/1992, de 26 de novembre, del Règim Jurídic de les Administracions Públiques i del Procediment Administratiu Comú.   
València, 25 d'octubre de 2007.- La cap d'Àrea de Producte: Isabel Palafox Gámir.  
«Vist l'expedient tramitat sobre revocació del títol llicència d'agència de viatges de la mercantil Margesmar, SL, amb nom comercial Viaja y Vive.  
Atés que   
1r. Mitjançant una resolució de data 21 de març de 2005, es va concedir el títol llicència d'agència de viatges a la mercantil Margesmar, SL amb seu social a Benicàssim (Castelló), plaça de l'Estació, núm. 2, amb el codi d'identificació CV-m698-CS.  
2n. S'ha constatat, mitjançant els corresponents informes d'inspecció, el cessament de l'activitat com a agència de viatges de l'esmentada entitat, que no disposa de local amb les característiques exigides en la normativa vigent.  
3r. A través d'un escrit de data 2 d'abril de 2007 se li va notificar el tràmit d'audiència previ a la revocació del títol llicència d'agència de viatges i la concessió d'un termini de 10 dies perquè al·legara i manifestara tot allò que considerara procedent en la defensa dels seus interessos.  
4t. Transcorregut el termini assenyalat per a l'audiència en l'expedient instruït, no han sigut presentades cap al·legacions.  
Als anteriors fets li són d'aplicació els següents  
Fonaments de dret  
1r. L'article 10 del Decret 20/1997, d'11 de febrer, del Consell, pel qual s'aprova el Reglament d'Agències de Viatges de la Comunitat Valenciana, quan assenyala que «la revocació del títol llicència d'agència de viatges es farà mitjançant una resolució motivada de l'Agència Valenciana del Turisme, prèvia la tramitació del corresponent expedient.»  
2n. L'article 11, lletra d, establix com a causa de revocació del títol llicència d'agència de viatges «la no activitat comprovada de l'agència o d'un establiment durant sis mesos continuats sense causa justificada.»  
3r. L'article 14.4 del referit Decret 20/1997, on s'establix que «la fiança no podrà ser cancel·lada durant la tramitació d'un expedient de revocació, renúncia o baixa de llicència, ni fins després de transcorregut un any des que la resolució del corresponent expedient siga ferm.»  
4t. L'article 65 de la Llei 3/1998, de 21 de maig, de la Generalitat, de Turisme de la Comunitat Valenciana quan establix que «els actes o fets constatats per la inspecció es reflectiran en una acta que gaudirà de presumpció de veracitat, excepte prova en contra i que es formalitzarà de la manera reglamentàriament determinada.»  
En compliment de la normativa anteriorment citada, la secretària autonòmica de Turisme i directora de l'Agència Valenciana del Turisme, en virtut de les atribucions conferides per l'article 9.2.i), del Decret 209/2004, de 8 d'octubre, del Consell (DOCV de 13 d'octubre de 2004), resol:  
Revocar el títol llicència d'agència de viatges a l'entitat Margesmar, SL, amb nom comercial Viaja y Vive, que tenia el seu domicili social a Benicàssim (Castelló), plaça de l'Estació, núm. 2, i com a codi d'identificació CV-m698-CS. Així mateix es comunica que la fiança depositada en el seu dia, serà cancel·lada transcorregut un any des de la fermesa de la present Resolució.  
Cosa que es notifica de conformitat amb el que disposen els article 58 i 59 de la vigent Llei de Règim Jurídic de les Administracions Públiques i del Procediment Administratiu Comú.  
Contra esta resolució, que no posa fi a la via administrativa, podrà interposar-se recurs d'alçada davant de la consellera de Turisme i presidenta de l'Agència Valenciana del Turisme en el termini d'un mes, comptat des de l'endemà de la recepció de la seua notificació, d'acord amb el que establixen els articles 114 i 115 en relació amb el 48.2 de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú.   
València, 21 de setembre de 2007.- La secretària autonòmica de Turisme i directora de l'Agència Valenciana del Turisme: Mª Victoria Palau Tárrega.